钦定古今图书集成/理学汇编/文学典/第083卷 > 刘震孙
## 钦定古今图书集成/理学汇编/文学典/第083卷 > 刘震孙

按《齐东野语》：“刘震孙长卿，号朔斋。知宛陵日，吴毅夫
潜丞相方闲居，刘日陪午桥之游，奉之亦甚至。尝携
具开宴，自撰乐语一联云：‘入则孔明，出则元亮，副平
生自许之心。兄为东坡，弟为栾城，无晚岁相违之恨’。
毅夫大为击节。刘后以召还，吴饯之郊外，刘赋《摸鱼
儿》一词为别，末云：‘怕绿野堂边，刘郎去后，谁伴老裴
度’。”毅夫为之挥泪。继遣一价追和此词，并以小奁侑
之，送数十里外，启之，精金百星也。前辈怜才，赏音如
此，近世所无。